Lycée Mpiko ezalí etéyelo ya katikati ya letá ya ekólo Kongó-Kinsásá mpé ekambami na bamamɛ́lo ba lingómbá lya bamamɛ́lo ba boyambi eye babêngi na lifalansé compagnie des soeurs de la foi. Lycée Mpiko ezalaka na engúmba Kinsásá, na komíni ya Lemba mpé endimaka kaka bilɛngɛ́ bǎsí. <br\>Na ngámbo ya wɛ́sita ya etéyelo êná ezalí na etéyelo esúsu ya letá eye ekambami na basángó ba lingómbá lya bajesuite mpé etéyelo êná ebêngami Mosántu Téyofili, Saint Théophile na lifalansé mpé endimaka sé bilɛngɛ́ babali mpé na ngámbo ya nolɛ́ ezalí na eyamba ya bamumpɛ́ Mosántu Ogisitini, Saint Augustin na lifalansé.<br\> Yangó ezalí mosíká tɛ́ na ndáko ya komíni ya Lemba. <br\> Elakisaka mayékoli mábalé, lyǒkɔ́ etali mombɔ́ngɔ mpé kikaláka mpé lisúsu litali ...

Kasai-Oriental (Kasai ya Monyɛlɛ tǒ Kasai ya Ɛ́sita) ezalí etúká ya Kongó-Kinsásá. Engumba-mokonzi na yangó ezalí Mbuji-Mayi. Ekangamí na Kasai ya Límbe tǒ mpé Kasai-Occidental na Wɛ́sita, Ekwatéli na Nola-Wɛ́sita, Orientale na Nola-Ɛ́sita, Maniema na Ɛ́sita, mpé Katanga na Sidi.

Kokanga zémi na bozángi bosangisi nzóto na mobáli (Loléngé luye zémi ya Yésu ekɔtɔ́kɔ́ mpé yě abótamáká ntángo Maria azaláká ngɔndɔ) endimama na baklisto bansɔ mpó 'te ekomamá na mikanda mya boyókani bwa sika; kasi ezali bôngó tɛ́ na bongɔndɔ bwa sékô sékô bwa Maria (Loléngé la kotíkala ngɔndɔ bomɔi bwa yě mobimba) endimami na bwányá bwa bonzámbi bwa ekelezia ya bamumpɛ́ mpé ya eyamba ya *baorthodoxe kasi ebóyamá na bwányá bwa bonzámbi bwa eyamba ya bamisioni. Boyambi buye buzali mpenzá ya kala, engɛ́bɛ́nɛ́ na *Protévangile ya Jacques; makomi ma mibeko mya ekelézia ya bamumpɛ́ tɛ́ o bonkámá II esíká nini elakisami 'te Maria, mwǎna mwǎsi wa Anne mpé Joachim akabamáká lokóla likabo na Nkóló (eye elingi koloba kotíkala ngɔndɔ bomɔi bwa yě mobimba) na mokáno (voeu) mwa mamá wa yě, mpé nsima apɛ́sɛmɛ́kɛ́ na Yosefu yambo ya kokanga zémi ya Yésu.

Filípi (bonkámá ya 1), apostolo ya Yézu Klísto, évangélisateur de la Lydie et de le Mysie; fɛ́tí 3 máyí, (anciennement 1 máyí) (eklezya katolike) tǒ 14 novɛ́mbɛ (eklezya *orthodoxe).

Motéyi Wilkerson na nkoma ya yě ya nsúka na *blog ya yě akomáká 'te : ""baye bazali koleka na *valley mpé na molílí mwa liwâ, yoka liloba liye: Kolela ekozala sé mpo na butú ya molílí mpé ya mpasi mokɛ́,"" mpé akomáká, ""mpé na molílí mǔná yɔ̌ okoyoka mongóngó ya Tatá akolobela yɔ̌ na nsé mpé na malembe mpenzá, 'Nazalí elɔngɔ́ na yɔ̌. Nakokí kolobela yɔ̌ sikawa tɛ́ mpó na níni likambo liye, kasi mokɔlɔ mosúsu yɔ̌ okosɔsɔla. Yɔ̌ okomona 'te mánsɔ́ mazaláká sé na mwǎngo ya ngai. Yangó ezaláká likama tɛ́.'

Likelelo na Lingála lizalí na biténi bísáto; monsisá, elembo ya likelelo eye ekolakisa *infinitif mpé nsúka ya likelelo.<br\> <br\> Ndakisa ko-zal-a

Bemba ezalí ekólo ya Kongó-Kinsásá o etúka ya Katanga (Katanga ya likoló) mpé ya Zambia. Babemba bavándaka pɛnɛ o molúká Luapula, mbú Mwero mpé Bangwelo, pɛnɛ o mbóka ya Baushi, Balamba mpé Bahemba, pɛnɛ o engúmbá Kasenga.

Rafael Correa (abótámí o mokɔlɔ 6 ya sánzá ya yambo, mobú 1963, o Guayaquil) azalí prezidá mpé mokambi-ekólo ya Republíki ya Ekwatéli eútí 2007.